จำเป็นมั้ยคะว่าต้องมีเลือดออกตลอดหลังจากกินยาคุมฉุกเฉิน ตอนนี้สับสนมากคะ บางรพ.ก็บอกว่าถ้ามีเลือดไม่ท้อง ถ้าไม่มีเลือดก็ท้อง บอกไม่ตรงกันสักที่บอกสลับกันหมด สรุปแล้วการที่เรากินยาคุมฉุกเฉินจำเป็นต้องมีเลือดที่เกิดจากผลข้างเคียงมั้ยคะ? แล้วไม่มีเลือดนี่คือท้องจริงๆหรอคะ?
สวัสดีค่ะ หลังการใช้ยาคุมฉุกเฉิน ไม่จำเป็นต้องมีเลือดออกตามมา จึงจะแปลว่ายาได้ผลค่ะ คือเป็นผลข้างเคียงของยา ที่จะเกิดหรือไม่เกิดขึ้นก็ได้ เป็นผลมาจากฮอร์โมนเพศขนาดสูง ซึ่งในบางคนก็อาจจะไม่ได้ตอบสนองต่อฮอร์โมนเพศขนาดสูงด้วยการเลือดออกเสมอไปหากมีเลือดออกผิดปกติทางช่องคลอดนั้น มีสาเหตุอื่นๆได้อีกหลายอย่างเช่น ภาวะแทรกซ้อนจากการตั้งครรภ์ การติดเชื้อหรือมีเนื้องอกของอวัยวะสืบพันธุ์ค่ะ แนะนำพบแพทย์เพื่อตรวจหาสาเหตุเพิ่มเติม หากมีเลือดออกผิดปกติต่อเนื่อง